सर्व कर्मचारी संघ हरियाणा के महासचिव सुभाष लांबा ने बताया कि हरियाणा सरकार की संवेदनहीनता एवं उकसाने वाली कार्रवाई के कारण ही सोमवार को पुलिस व कर्मचारियों के बीच टकराव हुआ। उन्होंने कर्मचारियों द्वारा पुलिस पर डंडों, पानी की बोतल व पत्थर फैंकने के आरोपों को सिरे से खारिज कर दिया। महासचिव सुभाष लांबा ने बताया कि सरकार कर्मचारियों के आंदोलन को झूठे मुकद्दमे दर्ज करके, एस्मा लगाने, गिरफ्तार करने, सेवाएं बर्खास्त एवं निलंबन करके नहीं रोक पाएगी। बुधवार को पूरे प्रदेश में आंदोलन किया जाएगा।